לילי ווד אנד דה פריק

לילי ווד אנד דה פריק (המכונה Lilly Wood ו-LILLYWOOD) הוא צמד פולק-פופ ישראלי-צרפתי המורכב מנילי חדידה ובנימין קוטו. אף על פי שהצמד מוגדר כצרפתי בעיקר, חדידה נולדה בישראל. הצמד ידועי בעיקר בזכות שירו "Prayer in C", שנוצר והופץ מחדש כסינגל בשנת 2014 על ידי הדי ג'יי והמפיק הגרמני רובין שולץ; הוא הגיע למקום הראשון במצעדים באוסטריה, בלגיה, צרפת, גרמניה, ישראל, לבנון, איטליה, הולנד, ספרד, שווייץ ובריטניה. הצמד הוקם בשנת 2006 כשהשניים נפגשו בבית קפה פריזאי והחליטו לשתף פעולה בכתיבת שירים ביחד. לאחר שיתוף פעולה במספר שירים, הוציא הצמד ב-2008 גרסת כיסוי ל-"L.E.S. Artistes" של סאנטיגולד. השניים נפגשו עם הגיטריסט פייר גימארד ששמע את שיריהם במייספייס והציע לעבוד עימם. בהמשך, אפשר להם להשתמש בסטודיו שלו על מנת שימשיכו ליצור מוזיקה. ב-2008 יצא שיר שנכלל באלבום אוסף בשם, Folk & Proud, ואחריו, בשנת 2009, הוציא הצמד מיני-אלבום בשם, Lilly Who and the What?. הוא הופץ בהוצאת צ'וק אינדסטרי שהוקמה על ידי גימארד ומתיו טסייה, מנהלו של הצמד. לאחר 2009, השניים חתמו על חוזה עם Cinq7. אלבום האולפן הראשון שלהם, Invincible Friends, יצא ב-31 במאי 2010. ב -9 בפברואר 2011, הם היו מועמדים לפרס ניצחונות המוזיקה בקטגוריית "תגלית הציבור". בטקס הרשמי שנערך ב-1 במרץ ושודר ב-France 2,‏ TV5 Monde ופראנס אינטר הם ניצחו וזכו בפרס. אלבום ההמשך שלהם היה, The Fight, שיצא ב-5 בנובמבר 2012. בשנת 2013 הם הגיעו לקולנוע עם סרט בשם Lilly Wood and The Prick au Trianon שביים בנימין למייר. ביוני 2014 הוציאו את השיר "Prayer in C"; רצועה שנכללה במקור באלבומם, Invincible Friends‏ (2010). בשנת 2014, הדי ג'יי ומפיק התקליטים הגרמני רובין שולץ יצר רמיקס המחדש את השיר. הוא השתמש בשיר המקורי, והתחיל לפרסם לראשונה את הרמיקס שלו להורדה בחינם, למורת רוחם של בעלי זכויות היוצרים, וואגרם מיוזיק. הרמיקס של שולץ עמד בראש המצעדים באוסטריה, גרמניה, שווייץ, לוקסמבורג, צרפת, הולנד, בלגיה (הן בפלנדריה דוברת ההולנדית והן בוולוניה דוברת הצרפתית), יוון, איטליה, הונגריה, צ'כיה, סלובקיה, פולין, דנמרק פינלנד, מקסיקו, נורווגיה, שוודיה, פורטוגל, ספרד, אירלנד ובריטניה. השיר הגיע גם לעשירייה המובילה באוסטרליה ובניו זילנד והגיע ל-40 העליונים במצעדים בקנדה ובארצות הברית. בספטמבר 2014 ביצעה קייזה גרסת כיסוי לשיר בלייב לאונג' של רדיו BBC 1. בנובמבר 2015 הוציא הצמד את אלבום האולפן השלישי שלו, Shadows. נילי חדידה, זמרת הלהקה, היא זמרת ישראלית-צרפתייה שנולדה בתל אביב-יפו, ישראל בשנת 1986. היא התגוררה באנגליה ובקליפורניה לפני שעברה לפריז. היא מבצעת בעיקר שירים צרפתיים, כולל שירים משנות ה-80 של המאה ה-20 ובלדות ג'אז. היא גם ביצעה גרסאות כיסוי לשירים של הזמר האמריקאי אליוט סמית' והזמרת-יוצרת האמריקאית פיונה אפל. בנג'מין קוטו, גיטריסט. במהלך ההופעות, מצטרפים לצמד המוזיקאים פייר גימארד (גיטרה, בס) ומתיאס פיש (תופים). בספטמבר 2010 הצטרף קלמנט פוניו כנגן בס. בינואר 2011 הוחלף פוניו במת'יו דניס (בס, קלידים). 2010: Invincible Friends 2012: The Fight 2015: Shadows 2009: Lilly Who and the What? מדיה וקבצים בנושא לילי ווד אנד דה פריק בוויקישיתוף אתר האינטרנט הרשמי של לילי ווד אנד דה פריק (בצרפתית) לילי ווד אנד דה פריק, ברשת החברתית פייסבוק לילי ווד אנד דה פריק, ברשת החברתית אקס (טוויטר) לילי ווד אנד דה פריק, במסד הנתונים הקולנועיים IMDb (באנגלית) לילי ווד אנד דה פריק, באתר AllMusic (באנגלית) לילי ווד אנד דה פריק, באתר MusicBrainz (באנגלית) לילי ווד אנד דה פריק, באתר דיזר לילי ווד אנד דה פריק, באתר Discogs (באנגלית) לילי ווד אנד דה פריק, באתר Songkick (באנגלית) Lilly Wood and The Prick - Lilly Who And The What? (Bonus Track Version), www.chartsinfrance.net Cinq 7 - Lilly Wood & The Prick, web.archive.org Invincible Friends (bonus edition), נבדק ב-2021-08-21 france.tv - Replay TV et tous les sites des chaînes France Télévisions, www.france.tv (בצרפתית) The Fight (Deluxe Version), נבדק ב-2021-08-21 Lilly Wood & the Prick: Live au Trianon (2013) - IMDb (באנגלית אמריקאית), נבדק ב-2021-08-21 Susannah Alex, er, Lilly Wood and Robin Schulz hit number 1, Digital Spy, ‏2014-08-31 (באנגלית בריטית) Alcaline, le Mag avec Camélia Jordana, אתר France TV spanishcharts.com - Spanish charts portal, spanishcharts.com "Live Lounge: Kiesza 'gets vulnerable' writing own songs". BBC News (באנגלית בריטית). 2014-09-09. נבדק ב-2021-08-21. BBC - Criomagan Ciùil - Na roinnean air fad, web.archive.org, ‏2014-09-12 Shadows par Lilly Wood and The Prick (בצרפתית), נבדק ב-2021-08-21